cyanic-selkie/wikianc huggingface dataset:
NordVPN
Ominaisuudet
NordVPN reitittää käyttäjien kaiken verkkoliikenteen palvelun ylläpitämän etäpalvelimen kautta. Näin se piilottaa käyttäjien IP-osoitteen sekä salaa kaiken saapuvan ja lähtevän tietoliikenteen. NordVPN käyttää sovelluksissaan salaukseen OpenVPN- ja Internet Key Exchange v2/IPsec -teknologioita. Tavalliseen käyttöön tarkoitettujen VPN-palvelinten lisäksi palvelu tarjoaa palvelimia erityiskäyttöön. Niihin kuuluvat P2P-jakaminen, kaksinkertainen salaus ja yhteys anonyymiin Tor-verkkoon.
Aiemmin NordVPN käytti L2TP/IPSec- ja Point-to-Point Tunneling Protocol (PPTP) -yhteyksiä reitittimille, mutta ne poistettiin myöhemmin tietoturvariskien välttämiseksi teknologian vanhetessa.
NordVPN:llä on sovellusohjelmat Linuxille, macOS:lle ja Windowsille sekä mobiilisovellukset Androidille, iOS:lle ja sovellukset Android TV:lle. Tilaajilla on käytössään myös salatut proxy-lisäosat Chrome- ja Firefox-selaimille. Tilaajat voivat yhdistää korkeintaan 6 laitetta samanaikaisesti.
Vuoden 2018 marraskuussa NordVPN ilmoitti, että sen ”ei lokeja” -käytäntö oli tarkistettu PricewaterhouseCoopers Oy:n suorittamassa auditoinnissa.
Heinäkuussa 2019 NordVPN julkaisi NordLynxin. Se on uusi WireGuard-protokollaan perustuva ohjelmisto, joka tarjoaa IPsec- ja OpenVPN-tunnelointiprotokollia paremman suorityskyvyn. NordLynx on saatavilla Linux-käyttäjille, ja Wired UK:n suorittamien testien mukaan siitä on ”nopeushyötyjä useamman sadan MB:n edestä tietyissä olosuhteissa”.
Huhtikuussa 2020 NordVPN ilmoitti, että WireGuard-perustainen NordLynx-protokolla otetaan asteittain käyttöön kaikilla sen alustoilla. Laajempaa käyttöönottoa edelsi 256 886 testiä, joihin sisältyi yhdeksän eri palveluntarjoajan 47 virtuaalikonetta 19 kaupungissa ja kahdeksassa maassa. Testien mukaan keskimääräinen latausnopeus oli korkeampi kuin OpenVPN:ää tai IKEv2:ta käytettäessä.
Vastaanotto
PC Magazinen vuoden 2019 helmikuun arviossa NordVPN:ää kehuttiin sen tehokkaista turvallisuusominaisuuksista ja ”valtavasta palvelinten verkosta”, joskin sen hintaa pidettiin korkeana. CNETin vuoden 2019 maaliskuun arviossa mainittiin positiivisessa valossa NordVPN:n tarjoama mahdollisuus yhdistää kuusi laitetta samaan aikaan sekä palvelun tarjoamat eri IP-vaihtoehdot. Tom’s Guiden positiivisessa arviossa arvioija summasi, että ”NordVPN on edullinen ja tarjoaa ominaisuuksia, jotka sopivat jopa kovan luokan VPN-elitisteille”. Arvioija kirjoitti myös, että käyttöehdoissa ei mainita minkään maan lainsäädäntöä, ja että yritys voisi olla läpinäkyvämpi omistajuutensa suhteen. Yritys on sittemmin päivittänyt käyttöehtonsa, ja niissä mainitaan, että yritystä koskee Panaman lainsäädäntö. TechRadar suositteli NordVPN:ää siksi, että se ohittaa valtioiden harjoittaman internet-sensuurin, mukaan lukien Kiinan suuren palomuurin.
Pekka Kinnari
Pekka Robert Kinnari (7. kesäkuuta 1926 Helsinki – 10. helmikuuta 2001) oli suomalainen merimies ja kirjailija.
The Shannara Chronicles
The Shannara Chronicles on Alfred Goughin ja Miles Millarin luoma fantasiasarja, joka perustuu Terry Brooksin The Sword of Shannara -kirjasarjaan. Sarjan esittäminen alkoi Yhdysvalloissa MTV-kanavalla 5. tammikuuta 2016.
Tammikuussa 2018 ilmoitettiin sarjan jäävän kahden tuotantokauden mittaiseksi.
Tuotanto
Sonar Entertainment ja Farah Films hankkivat Shannara-kirjojen televisio-oikeudet vuonna 2012. MTV ilmoitti vuonna 2013 The Sword of Shannara -kirjasarjaan perustuvan televisiosarjan olevan tekeillä.
Sarjan tuottajina toimivat Dan Farah, Jon Favreau, Miles Millar, Al Gough ja Jonathan Liebesman. Käsikirjoittajana toimii Shannara-kirjasarjan luoja Terry Brooks. Brooks on kertonut haastattelussa olevansa tyytyväinen tapaan, jolla televisiosarja huomioi kirjojen tarinan.
16. tammikuuta 2018 ilmoitettiin sarjan lopettamisesta. Seuraavana päivänä Sonar Entertainment kertoi etsivänsä uutta julkaisijaa sarjan mahdolliselle kolmannelle kaudelle.
Kuvaaminen
Sarjan studiokuvaukset tehtiin Aucklandissa, minkä lisäksi sarjaa kuvattiin eri puolilla Uutta-Seelantia.
Tuotantokaudet
Huhtikuussa 2016 MTV tilasi sarjasta toisen tuotantokauden.
HMS Raider (H15)
HMS Raider (viirinumero H15) oli Britannian kuninkaallisen laivaston R-luokan hävittäjä toisessa maailmansodassa.
Valmistus
Alus tilattiin 2. huhtikuuta 1940 neljännessä hätälaivueessa Cammell Lairdilta Birkenheadistä, missä köli laskettiin 16. huhtikuuta. Työt keskeytettiin toukokuussa eivätkä ne jatkuneet ennen kuin syyskuussa. Keskeytyksen syynä oli Norjan taisteluissa ja Dunkerquen evakuoinnissa vaurioituneiden alusten suuri määrä ja niiden vaurioiden koraamisen kiireellisyys. Alus laskettiin vesille 1. huhtikuuta 1942 ja valmistui saman vuoden lopulla 16. marraskuuta.
Palvelus
Vapauduttuaan palveluksesta Itä-Intian laivastossa alus palasi laivueensa mukana Trincomaleen kautta Britteinsaarille. Alus siirrettiin tammikuussa 1946 Devonportissa reserviin ja palautettiin palvelukseen 6. toukokuuta Välimeren laivastoon, jossa alus oli lentoturvallisuusaluksena. Alus palasi elokuussa 1947 Britteinsaarille, missä se siirrettiin reserviin.
Alus sijoitettiin poistolistalle ja myytiin 1948 Intialle. Alus luovutettiin vuotta myöhemmin Intian laivastolle nimellä Rana. Alus poistettiin palveluksesta 1976 ja myytiin romutettavaksi 1979.
Vasylkiv
thumb|left|160px|Eräs kaupungin kirkoista
Christian Krohg
Christian Krohg (13. elokuuta 1852 Aker, Norja – 16. lokakuuta 1925 Oslo, Norja) oli norjalainen taidemaalari ja kirjailija. Hänen prostituutiota yhteiskunnallisena ilmiönä kuvaava teoksensa Albertine (1886) takavarikoitiin siveettömänä. Krohg oli merkittävä naturalismin tienraivaaja ja kehittäjä.
Vasylkiv
Vasylkiv on ollut aluehallinnollisesti itsenäinen, Kiovan alueen kuntatason yksikkö. Vasylkivin kaupunki toimi Ukrainan aluehallinnolliseen uudistukseen heinäkuussa 2020 saakka myös ympäröivän Vasylkivin piirin hallintokeskuksena.
Christian Krohg
Teoksia
Krohgin kuuluisimpiin maalauksiin kuuluvat Trett (1885), Leiv Eriksson oppdager Amerika (1893) ja Babord litt (1879).
Vasylkiv
Vuonna 2021 kaupungin väkiluvuksi arvioitiin 37 310. (vuonna 2011: 36 357 as.)
Christian Krohg
Teoksia
thumb|left|upright=1.1|Christian Krohg viisikymppisenä, noin 1903.
6. SS-panssariarmeija
6. SS-panssariarmeija oli Saksan maavoimien yhtymä toisessa maailmansodassa.
HMS Rapid (H32)
Valmistus
Alus tilattiin 1. huhtikuuta 1940 neljännessä hätälaivueessa ( työnumerolla J1065 Cammell Lairdilta Birkenheadistä, missä köli laskettiin 16. kesäkuuta 1941. Alus laskettiin vesille 16. heinäkuuta 1942 ja valmistui 1943.
Vasylkiv
Kaupunkiin johtaa sivuraide Kiovasta lounaaseen vievältä pääradalta, mutta se on lähinnä rahtiliikenteen käytössä. Taajamajunat pysähtyvät pääradan varrella Kalynivkan taajamassa sijaitsevalla Vasilkiv-1 -asemalla, joka sijaitsee 8 kilometriä kaupungin luoteispuolella. Maantieyhteyksistä tärkeimpiin kuuluu kaupungin länsipuolitse kiertävä Ukrainan valtatie M05, joka on osa eurooppatietä (Pietari-Homel-Kiova-Odessa).
6. SS-panssariarmeija
Armeijaa ei nimitetty SS:n kuuluvaksi ennen Ardennien taistelua. SS-nimitys tuli kuitenkin yleiseen käyttöön myös tuota ajanjaksoa koskevaksi toisen maailmansodan jälkeen. Lähdekirjallisuudessa saatetaan puhua pelkästään 6. panssariarmeijasta.
Vasylkiv
Kaupungin pohjoispuolella sijaitsee Vasylkivin lentotukikohta, jonka Venäjä yritti valloittaa helmikuussa ja tuhosi maaliskuussa 2022.
6. SS-panssariarmeija
Perustaminen
6. panssariarmeija perustettiin 14. syyskuuta 1944 annetulla OKW:n käskyllä (OKW/WFST/Op (H)West Nr. 0011235/44 g.Kdos vom 14.9.1944), jossa määrättiin kokoonpanoksi ohje K.St.N 11 täydennettynä tiedustelupataljoonalla. Perustajaksi määrättiin Wehrkreis III ja paikaksi Maulbronn.
Palvelus
Armeijaan kuuluivat 16. joulukuuta 1944 I ja II SS-panssariarmeijakunta sekä LXVI armeijakunta, mutta jo kuukauden lopulla II SS-panssariarmeijakunta oli korvattu 12. kansankrenatööridivisioonalla. Se osallistui taisteluihin länsirintamalla muun muassa Ardennien taisteluun ja 21. tammikuuta 1945 alkaen Unkarissa.
Maaliskuussa 1945 armeija käynnisti Unkarissa operaatio Frühlingserwachenin, joka oli saksalaisten hyökkäys puna-armeijaa vastaan Balatonjärvellä. Tavoitteet olivat korkealla, mutta alkuhämmästyksestä selvinnyt puna-armeija käynnisti vastahyökkäyksen, joka aiheutti panssariarmeijalle suuria tappioita ja ajoi sen pois Unkarista aina Wieniin saakka. Se siirrettiin osaksi SS-joukkoja hiukan ennen sodan päättymistä 2. huhtikuuta 1945. Huhtikuussa 1945 armeija puolusti Wieniä puna-armeijan hyökkäystä vastaan.
Sodan päättyessä 8. toukokuuta 6. SS-panssariarmeija oli Itävallassa, Linzin ja Wienin välisellä alueella. Sen jäänteet antautuivat yhdysvaltalaisille joukoille Ennsissä Steyrissä 9. toukokuuta 1945.
Komentaja
6. SS-panssariarmeijan komentajana oli sen perustamisesta loppuun asti kenraalieversti Josef ”Sepp” Dietrich.
Simonkylä
Simonkylä on Vantaan kaupungin­osa Tikkurilan pohjois­puolella. Kaupungin­osassa on asukkaita yli. Simon­kylään kuuluvat 1960–1970-luvuilla rakennetut Simon­metsän, Simon­kallion, Simon­sillan ja Malmi­niityn kerros­talo­alueet sekä niiden väliset pien- ja rivi­talo­alueet.
Aluetta ympäröivät Hiekkaharjun, Viertolan, Ruskeasannan ja Koivukylän kaupunginosat. Alue on osa tehokkaasti rakennettua taajamaa, joka yhdistää eteläisemmän Tikkurilan pohjoisempiin Korson ja Koivukylän alueisiin. Simon­kylässä on kaikista Tikkurilan suur­alueisiin kuuluvista kaupungin­osista suurin väestö, mutta työ­paikkoja hyvin vähän, mikä tekee siitä ensi­sijaisesti asuin­alueen.
Asuinalueet
pienois|vasen|Kaupungin­osaan kuuluva [[Malminiitty on 1970-luvulla rakennettu lähiö, johon on 2010-luvulla valmistunut uudempiakin asuin­taloja.]] Vuosina 1965–1966 rakennettu Simon­metsän kerros­talo­alue oli pää­kaupunki­seudun ensimmäisiä alue­rakennus­kohteita, ja se suunniteltiin jonkin­laiseksi malli­lähiöksi suurine viher­alueineen ja maastoon sovitettuine kerros­taloineen. Kulttuuri­historiallisesti arvokasta Simon­metsää on kutsuttu hienoksi esimerkiksi lähiöstä korkea­tasoisena asuin­ympäristönä. Simon­laakson oma­koti­aluetta on rakennettu jo 1950-luvulta alkaen.
Malminiitty edustaa tiheämmin rakennettua ja sosiaalista asunto­tuotantoa. Alueen ensimmäiset talot valmistuivat keskelle peltoa vuonna 1970. Pohjois­puolella Koivu­kylän­tien varressa on uudempaa arkki­tehtuuria edustavia kerros­taloja, jotka valmistuivat vuonna 2014.
Palvelut ja virkistysalueet
Entinen Simonkylän lukio liitettiin vuonna 2001 Tikkurilan lukioon, ja alueella ollut Hiekkaharjun paloasema siirrettiin Helsinki-Vantaan lentoasemalle. Simon­kylän ja Simon­kallion pieniin ostos­keskuksiin kuuluvat muun muassa lähi­kauppoja, apteekki sekä ravintoloita ja baareja. Vanamon­tiellä sijaitsee 1970-luvulla rakennettu arkki­tehtuurisesti harvinainen Casa Finlandia -huolto­asema, jonka tiloissa on toiminut muun muassa auto­korjaamo. Rakennuksen yhteydessä on kylmä­asema.
Kaupungin­osassa on kolme koirapuistoa: Mös­kärissä, Malmi­niityssä ja Simon­kallion Maitikka­puistossa. Osaksi liikunta­mahdollisuuksia kuuluvat myös Simon­metsän ja Malmi­niityn frisbeegolf-radat. Simon­kallion ja Viertolan välisellä alueella on Tikkurilan urheilupuisto, johon kuuluvat urheilu­talo, uima­halli, jää­halli ja teko­nurmi­kenttiä.
Liikenneyhteydet
pienois|Simon­kylään on sijoitettu neljä pysäkkiä kesä­kaudella käytössä oleville [[kaupunkipyöräjärjestelmä|kaupunki­pyörille.]] Simon­kylän läheisyydessä on Kehärataan kuuluva Leinelän rautatieasema, johon on Malmi­niitystä noin kilo­metrin matka. Asemalla pysähtyvät I- ja P-junat, jotka kulkevat eri reittejä Helsinkiin. Juna­matka Helsingin keskustaan kestää noin 25 minuuttia. Lisäksi Simon­kylässä on paljon liityntä­liikennettä Hiekka­harjun ja Tikkurilan asemalle sekä muutama suora linja-auto­yhteys Helsingin keskustaan. Simon­kylässä palvelevat nämä HSL:n linja-auto­yhteydet:
Vantaalla on käytössä oma kaupunkipyöräjärjestelmänsä, joka on käytössä vuosittain huhti­kuusta loka­kuuhun. Vuokra­pyörien pysäkkejä on sijoitettu Simon­kylään yhteensä neljä. Järjestelmä on käytössä vain kunnan sisällä, eli Vantaan pyörät eivät ole yhteen­sopivia Helsingin ja Espoon pyöräjärjestelmän kanssa.
Higashi-Murayama
Higashi-Murayama on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashi-Kurumen, Higashi-Yamaton, Kiyosen ja Kodairan kaupunkeihin sekä Saitaman prefektuurin Tokorozawan kaupunkiin. Higashi-Murayamassa on 150 818 asukasta (vuonna 2017) ja sen pinta-ala on 17,14 neliökilometriä.
Nykyisen muotoinen Higashi-Murayaman kaupunki perustettiin 1. huhtikuuta 1964. Kaupungissa sijaitsee Shōfuku-jin temppeli, jonka Jizō-halli on Tokion metropolin ainoa Japanin kansallisaarteiden luetteloon päässyt rakennus. Myös osa Hachikokuyaman puistoalueesta, joka on toiminut innoituksena joillekin Naapurini Totoro -elokuvan kohtauksista, sijaitsee Higashi-Murayamassa.
Kaupunkia palvelevat JR Higashi-Nihonin Musashino-linja sekä useat Seibu-rautateiden linjat: Shinjuku-linja, Haijima-linja, Kokubunji-linja, Tamako-linja, Ikebukuro-linja, Seibuen-linja ja Yamaguchi-linja.
Ana de Armas
Ana Celia de Armas Caso (s. 30. huhtikuuta 1988 Havanna) on kuubalais-espanjalainen näyttelijä.
De Armas syntyi Havannassa ja varttui pienessä kaupungissa Santa Cruz del Nortessa. Hän opiskeli Kuuban kansallisteatterissa ja muutti 18-vuotiaana Espanjaan ja näytteli siellä muutamissa televisiosarjoissa. Vuonna 2014 hän muutti Los Angelesiin Yhdysvaltoihin. Vuonna 2015 hän näytteli Keanu Reevesin kanssa eroottisessa kauhuelokuvassa Knock Knock ja vuonna 2016 jännityselokuvassa Exposed. Samana vuonna hän näytteli myös nyrkkeilyelokuvassa Hands of Stone ja mustassa komediaelokuvassa War Dogs.
Vuonna 2017 de Armas esiintyi huomattavassa roolissa tieteiselokuvassa Blade Runner 2049 esittäen tekoäly Joita, jota on kutsuttu hänen läpimurtoroolikseen. Vuonna 2019 hän esitti Marta Cabreraa mysteerielokuvassa Veitset esiin – kaikki ovat epäiltyjä, josta hän sai Golden Globe -ehdokkuuden parhaasta naispääosasta. Hän myös esitti Bond-tyttö Palomaa vuoden 2021 James Bond -elokuvassa 007 No Time to Die. Vuonna 2022 de Armas esitti Marilyn Monroeta draamaelokuvassa Blondi, josta hän sai Oscar-ehdokkuuden.
Yksityiselämä
Vuoden 2010 puolessa välissä de Armas alkoi seurustella espanjalaisen näyttelijä Marc Clotetin kanssa. He menivät naimisiin heinäkuussa 2011 ja erosivat vuoden 2013 alussa. Hän oli myös lyhyen aikaa kihloissa yhdysvaltalaisen Franklin Latt'n kanssa, jonka kanssa hän seurusteli vuosina 2015–2016. Vuoden 2020 alussa de Armas alkoi seurustella näyttelijä Ben Affleckin kanssa, jonka hän tapasi Deep Water -elokuvan tuotannon aikana vuoden 2019 loppupuolella. He erosivat tammikuussa 2021.
Konrad Karchut
Konrad Karchut (s. 1975) on puolalainen basisti.
Karchut on tehnyt yhteistyötä Dies Iraen kanssa sekä soittanut Vaderin riveissä vuosina 2002-2003. Hänen nykyinen yhtyeensä on Hunter, johon hän on kuulunut vuodesta 1999.
Dyskografia
Hunter
Vader
Esko Lumikero
Esko Allan Antero Lumikero (20. maaliskuuta 1926 Kemi – 22. syyskuuta 1994 Berliini ) oli suomalainen toimittaja, Yleisradion ulkomaankirjeenvaihtaja ja kirjailija.
Lumikeron vanhemmat olivat oikeudenkäyntiasiamies Iivari Lumikero ja Ester Karinkanta. Hän pääsi ylioppilaaksi Tornion yhteislyseosta 1946.
Lumikero oli toimittajana Pohjolan Työ, Pohjanmaan Kansa ja Ilkka -lehdissä sekä päätoimittajana 1959–1965 ilmestyneessä Tornionlaakso-paikallislehdessä. Myöhemmin hän oli Yleisradion uutistoimittajana ja asettui 1960-luvun lopulla asumaan Länsi-Berliiniin. Sieltä käsin hän toimi Yleisradion ja Helsingin Sanomien avustajana.
Esko Lumikeron poika on toimittaja Kari Lumikero (s. 1949).
Unkarin jääkiekkoliitto
Unkarin jääkiekkoliitto (Magyar Jégkorong Szövetség) on organisaatio, joka hallinnoi Unkarin jääkiekkoa. Se liittyi Kansainväliseen jääkiekkoliittoon tammikuussa 1927.
Masked Singer Suomi (2. tuotantokausi)
Masked Singer Suomen toinen tuotantokausi esitettiin syksyllä 2020 MTV3-kanavalla. Ohjelman juontajana jatkoi Ilkka Uusivuori ja vakiopanelisteina Janne Kataja, Jenni Kokander sekä Maria Veitola. Uutena vakiopanelistina aloitti Christoffer Strandberg. Kausi alkoi kauden hahmojen esittelyjaksolla 12. syyskuuta 2020, varsinaiset kilpailujaksot alkoivat kuitenkin vasta 17. lokakuuta. Finaali esitettiin 19. joulukuuta 2020, jossa voittajaksi selviytyi Tohtori-hahmollaan muusikko Marko Hietala.
Kilpailijat
{{Legend|lightgreen|Hahmo pääsi jaksossa jatkoon}} {{Legend|red|Hahmon henkilöllisyys paljastettiin ja se putosi kilpailusta}} {{Legend|#FFEBCD|Hahmo ei esiintynyt jaksossa}} {{Legend|gold|Hahmo paljastettiin viimeisenä ja se voitti kilpailun}}
Jaksot
1 Keskikatsojamäärä televisiossa jakson ensiesityspäivänä. 2 Ensimmäinen jakso oli kauden hahmojen esittelyjakso, ja kilpailujaksot alkoivat 2. jaksossa.
Myus
Myus ( tai Myous, myös ; ) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijaitsi noin kaksi kilometriä koilliseen nykyisestä Aydınin maakunnan Avşarista.
Maantiede
pienoiskuva|vasen|[[Menderes|Maiandros-joen suun liettyminen ja rannikon siirtyminen Myuksen, Miletoksen ja Prienen seudulla arkaaiselta kaudelta hellenistiselle kaudelle, myöhäisantiikkiin ja nykyaikaan tultaessa.]]
Myusin kaupunkivaltion hallussa olleen alueen kokoa ei tunneta kovin hyvin, mutta sen kooksi on arvioitu noin 25–100 neliökilometriä. Myusilla oli yhteistä rajaa ainakin Miletoksen kanssa.
Historia
Kreikkalaisen perinteen mukaan Myusin perusti Ateenan kuninkaan Kodroksen poika Kyaretos tai Kydrelos vallattuaan alueen kaarialaisilta. Kaupungin kansalaisesta käytettiin etnonyymejä Myēsios ja Myēssios, harvemmin Myūsios.
Myus oli aina Joonian kreikkalaiskaupungeista pienimpiä, eikä koskaan noussut merkittävimpien joukkoon. Strabonin aikana kaupunki oli taantunut niin paljon, että se oli tullut osaksi Miletoksen polista. Kaupunkien yhdistyminen ajoitetaan johonkin vaiheeseen hellenististä kautta. Lopulta viimeistään ensimmäisellä vuosisadalla eaa. myuslaiset hylkäsivät kotikaupunkinsa kokonaan ja siirtyivät Miletokseen. Syynä oli jo mainittu Maiandroksen liettyminen, jonka seurauksena kaupunki menetti yhteytensä merelle ja samalla taloudellisen merkityksensä. Pausanias kertoo lisäksi, että alueen muututtua laguunimaiseksi se tuli hyttysten vaivaamaksi ja epäterveelliseksi.
Kaupungin paikalla on suoritettu arkeologisia tutkimuksia vuosina 1964 ja 1966.
Rakennukset ja löydökset
Myuksen paikalla on vain vähän muinaisjäänteitä. Paikalla oli kukkula, jonka rinteessä oli kaksi terassipengerrystä. Pengerrysten välissä on niiden tukimuuria. Ylemmällä tasanteella sijaitsi temppeli, joka on tulkittu kaupungin pääjumalalle Apollon Terbintheokselle omistetuksi temppeliksi. Se edusti doorilaista tyyliä. Temppelistä on säilynyt vain osa sen perustuksista.
Alemmalla tasanteella sijaitsi Dionysokselle omistettu temppeli, jonka myös Pausanias mainitsee. Se on ajoitettu arkaaiselle kaudelle 500-luvun eaa. puoleen väliin. Temppeli edusti joonialaista tyyliä, ja se oli tehty valkoisesta marmorista. Temppelin koko oli noin 30 × 17 metriä, ja sen peristasiksessa oli 6 × 10 pylvästä. Sisällä temppelissä oli pronaos ja naos eli cella, mutta ei opisthodomosta.
Alakaupunki sijaitsi oletettavasti toisella kukkulalla idempänä. Sen paikalta on löydetty joitakin jäänteitä taloista sekä hautoja ja vesisäiliöitä. Kaupungin paikalta ei ole tehty juurikaan esinelöytöjä eikä edes merkittävämpiä löytöjä rakennusten osista, ja siksi asukkaiden oletetaan ottaneen lähes kaiken mukaansa, kun kaupunki hylättiin.
Dietanoliamiini
Dietanoliamiini eli 2,2'-iminodietanoli (C4H11NO2) on alkoholin ja amiinin funktionaaliset ryhmät sisältävä orgaaninen yhdiste. Yhdistettä käytetään muun muassa korroosionestoaineena ja syntetisoitaessa muita kemikaaleja.
Ominaisuudet
Dietanoliamiini on huoneenlämpötilassa helposti vetistyviä värittömiä tai valkoisia kiteitä. Ne liukenevat helposti veteen, etanoliin, dietyylieetteriin ja bentseeniin. Yhdisteen vesiliuos on emäksinen. Dietanoliamiini reagoi happojen kanssa muodostaen ensin suoloja, jotka kuumennettaessa muodostavat amideja. Hiilidioksidin kanssa reagoidessaan dietanoliamiini muodostaa karbamaattiyhdisteen.
Valmistus ja käyttö
Dietanoliamiinia valmistetaan etyleenioksidin ja ammoniakin välisellä reaktiolla. Tässä reaktiossa muodostuu dietanoliamiinin lisäksi myös etanoliamiinia ja trietanoliamiinia. Nämä voidaan erottaa toisistaan fraktioivalla tislauksella. Muodostuvien etanoliamiinijohdannaisten suhteeseen voidaan vaikuttaa etyleenioksidin ja ammoniakin määrien suhteella ja kierrättämällä muodostunutta monoetanoliamiinia takaisin reaktoriin.
Dietanoliamiinia käytetään teollisuussovellutuksissa korroosionestoaineena. Sitä käytetään myös poistamaan hiilidioksidia ja rikkivetyä maakaasun joukosta. Dietanoliamiini on useiden muiden kemikaalien tuotannon lähtöaine. Siitä valmistetaan muun muassa morfoliinia kuumentamalla väkevän rikkihapon kanssa, glyfosaattia, atsiridiinia, pesuaineita, pinta-aktiivisia aineita ja lääkeaineita.
War Dogs (vuoden 2016 elokuva)
War Dogs on vuonna 2016 ensi-iltansa saanut yhdysvaltalainen elämäkerrallinen musta komediaelokuva, jonka on ohjannut Todd Phillips. Elokuva perustuu tositarinaan kahdesta nuoresta asekauppiaasta, jotka saavat Yhdysvaltain armeijalta toimeksiannon toimittaa Afganistanin armeijalle ampumatarvikkeita 300 miljoonan dollarin edestä. Elokuva on laajalti dramatisoitu ja osa sen tapahtumista perustuu muihin tarinoihin tai keksittiin elokuvaa varten. Elokuvan pääosia esittävät Jonah Hill, Miles Teller, Ana de Armas ja Bradley Cooper, joka toimi myös tuottajana.
War Dogs sai ensi-iltansa New Yorkissa 3. elokuuta 2016, jonka jälkeen sitä alettiin esittää Warner Bros. Picturesin levittämänä teattereissa 19. elokuuta 2016 lähtien. Se sai jakaantuneen vastaanoton kriitikoilta ja se tuotti 86 miljoonaa dollaria lipputuloja. Hill sai suorituksestaan Golden Globe -ehdokkuuden.
Maria Luisa (Espanjan kuningatar, 1688–1714)
Maria Luisan vanhemmat olivat Savoijin herttua Viktor Amadeus II ja tämän puoliso Anne Marie d’Orléans. Maria Luisa naitettiin marraskuussa 1701 vain 13-vuotiaana valtapoliittisista syistä Espanjan kuninkaaksi vastikään tulleelle ranskalaiselle prinssille Filip V:lle, joka oli Ranskan kuningas Ludvig XIV:n pojanpoika. Varmistaakseen Ranskan vaikutusvallan Espanjan hovissa Ludvig XIV kielsi Maria Luisaa tuomasta Madridiin omia italialaisia hovineitojaan ja valitsi sen sijaan hänen pääkamarineidokseen ranskalaissyntyisen Marie Anne de la Trémoillen, ”Ursinsin prinsessan”. Maria Luisa sai nopeasti suuren vaikutusvallan pehmeäluontoiseen Filip V:een, mutta rouva Ursinsilla oli vähintään yhtä suuri vaikutusvalta kuningattareen ja siten epäsuorasti myös kuninkaaseen. Maria Luisan kautta kuningattarena leimasi vuosia riehunut Espanjan perimyssota. Maria Luisa oli vuonna 1706 sijaishallitsijana Filip V:n ollessa sotaretkellä.
Maria Luisa synnytti Filipille neljä poikaa, joista kaksi eli aikuisiksi. Heistä tuli molemmista aikanaan Espanjan kuninkaita, Ludvig I ja Ferdinand VI. Maria Luisa sairastui vuonna 1711 risatautiin ja kuoli helmikuussa 1714 tuberkuloosiin vain 25-vuotiaana. Filip V nai vielä saman vuoden aikana Elisabet Farnesen, josta tuli edeltäjäänsäkin vaikutusvaltaisempi.
Shanghain maglev-juna
right|350px|thumbnail|Shanghain maglev-juna
Shanghain Maglev-juna tai Shanghain Transrapid on maailman ensimmäinen kaupalliseen käyttöön otettu suurinopeuksinen maglev-junayhteys Shanghaissa, Kiinassa. Sitä alettiin rakentaa maaliskuussa 2001, ja käyttöön se otettiin 1. tammikuuta 2004. Nykyinen linja on 30 kilometrin pituinen.
Maglev-junat kulkevat Longyang Roadin asemalta Shanghain Pudongin kansainväliselle lentoasemalle. Kokonaispituus on noin 30 kilometriä. Matka kestää 7 minuuttia ja 20 sekuntia. Huippunopeus on 431 km/h.
Juna- ja raidejärjestelmä perustuu saksalaiseen Transrapid-tekniikkaan.
Laajennus
Vuonna 2006 linjalle ehdotettiin 175 kilometrin pituista laajennusta Shanghaista Hangzhou'n kaupunkiin. Laajennus suunniteltiin avattavan liikenteelle vuonna 2010 ennen Shanghain maailmannäyttelyn avajaisia. Suunnittelu keskeytettiin vuonna 2007, kun alueen väestö protestoi hanketta vastaan pelätessään sähkömagneettista säteilyä. Viranomaiset julkaisivat arvion, jonka mukaan projekti on kuitenkin turvallinen.
Rissanen
Rissanen on suomenkielinen sukunimi, joka on muun muassa seuraavilla henkilöillä:
Aarne Leväsalmi
Leväsalmen vanhemmat olivat maanviljelijä Antti Leväsalmi ja emäntä Kerttu Paananen. Hän oli naimisissa vuodesta 1958 kansakoulunopettaja Maila Rissasen (1935–2008) kanssa.
Winnipeg James Armstrong Richardsonin kansainvälinen lentoasema
Winnipeg James Armstrong Richardson International Airport on kansainvälinen lentoasema Kanadassa, Manitoban provinssissa, Winnipegin kaupungissa. Lentoasema on yksi Kanadan vilkkaimmista matkustajamääräällä mitattuna, yli 3,5 miljoonaa matkustajaa kulki aseman kautta (2007). Asema on myös yksi Air Canada Jazzin ja WestJetin solmukohteita.
Historia
Lentokenttä avattiin liikenteelle 1928 ja nimettiin kuuluisan manitobalaisen lentäjäpioneerin, kapteeni Fred J. Stevensonin mukaan, Stevenson Aerodromeksi (Stevenson Field). Lentokenttä oli Kanadan ensimmäinen kansainvälinen lentoasema. Vuonna 1958 Canadian Department of Transport nimesi kentän Winnipeg International Airportiksi.
Nykyinen terminaalirakennus valmistui vuonna 1964. Terminaalirakennuksen suunnitteli arkkitehtitoimisto "Green Blankstein Russell and Associates" (myöhemmin "GBR Associates and Stantec Limited"). Terminaalia laajennettiin vuonna 1984, laajennuksesta vastasi arkkitehtitoimisto "IKOY". Vuonna 1998 terminaalia vastapäätä rakennettiin hotelli. Terminaalirakennus on suunniteltu "International Style" -tyylin mukaisesti.
10. joulukuuta 2006 Kanadan liikenneministeri Lawrence Cannon nimesi lentoaseman kuuluisan lentokoneteollisuudessa vaikuttaneen liikemiehen James Armstrong Richardson vanhemman mukaan.
Lentoaseman perusparannus
Lentoasemalla aloitettiin vuoden 2007 kevällä suurimittainen perusparannus. Asemalle rakennetaan arkkitehti César Pellin suunnittelema uusi terminaalirakennus, terminaalirakennuksen ensimmäinen vaihe on suunnitelmien mukaan määrä valmistua vuoden 2010 aikana. Uuden terminaalin toivotaan tuovan kentälle entistä suurempia koneita, kuten Boeing 747 ja Airbus A380. Vanhan terminaalirakennuksen kohtalosta ei ole vielä tehty lopullista päätöstä, mutta tämänhetkisten suunnitelmien mukaan terminaali puretaan ja paikalle rakennetaan uusi monikäyttörakennus jonka suurimpana vuokralaisena toimisi "Western Canada Aviation Museum". Uuden terminaalin viereen valmistui elokuussa 2006 uusi parkkitalo, jossa on tilaa 1 559 ajoneuvolle. Peruskorjauksesta johtuen kolmas kiitotie (07/25, 1 400 m) on toistaiseksi suljettu.
Aseman alueelle on myös rakenteilla uusi kaukoliikenteen linja-auto terminaali ja Kanadan postin lajittelukeskus. Suunnitelmissa on myös varaukset luksus hotellille, toimistorakennukselle ja myöhemmin toteuttaville uusille kiitoteille.
Lentoyhtiöt ja kohteet
Pienemmät lentoyhtiöt Bearskin Airlinesiä ja Calm Airia lukuun ottamatta käyttävät Perimeter Airlinesin, Keewatin/Kivalliqin ja muita pienempiä terminaalirakennuksia. Suuremmat lentoyhtiöt käyttävät lentoaseman pääterminaalia.
Kyösti Kakkonen
Kakkonen toimi Tokmanni-konsernin toimitusjohtajana kahdenkymmenen vuoden ajan vuoteen 2009 saakka. Kakkonen, jota pidetään nykymuotoisen Tokmannin perustajana, ei ole enää mukana Tokmanni Oyj:n hallinnossa tai sen merkittävänä omistajana.
Koulutus ja työura
Kyösti ja Kari Kakkonen olivat mukana eri halpakaupan yrityksissä 1980 luvulla toimien muun muassa Savo-Karjalan Tavara-Aitta Oy nimisessä yhtiössä yhdessä liikemies Veijo Sykön kanssa. Tämän jälkeen he ostivat liikemies Keijo Karlssonilta Varastovalinta -nimisen halpakauppaketjun sekä myöhemmin liikemies Esko Laakkoselta Tokmanni -nimellä Joensuussa Raatekankaalla toimineen halpakaupan, josta tuli myös Kyösti ja Kari Kakkosen yhtiön Okmanni Oy:n tuleva liike- ja päätoiminimi. Tokmanni Oy kasvoi ja kehittyi Kakkosen veljesten omistuksessa vuodesta 1989 koko Itä-Suomen alueen kattavaksi halpakauppaketjuksi. Yritys liittyi myös osakkaaksi yli 10 eri halpakauppayhtiön muodostamaan ja omistamaan Pick Import Finland Oy nimiseen maahantuontiyhtiöön, joka suoritti näille ulkomailta suuria yhteisostoja. Pick Import Oy toimi Keravalla. Kyösti Kakkonen toimi yhtiön hallituksen varapuheenjohtajana ja lopuksi puheenjohtajana. Kun Tokmanni oli ostanut yli puolet Pick Import Oy:n omistajayhtiöistä ja tullut niiden myötä sen pääomistajaksi, fuusioitiin Pick Import Oy myöhemmin Tokmanni Oy:n organisaatioon.
Kakkosten ja Saastamoisten yhtiöiden omistuksessa oli myös vuodesta 2006 lukien Suomen Liikekiinteistöt SLK Oy niminen kiinteistösijoitusyhtiö, jonka kiinteistösalkku muodostui Nova Group Oy:n kanssa harjoitetun yhteistyön aikana vuosina 2006-2008. Merkittävimmät SLK:n omistukset olivat Forssan, Haminan, Hämeenkyrön, Ilmajoen, Kauhavan, Mäntän, Suomussalmen (Ämmänsaaren) ja Uudenkaupungin Tokmannit ja osassa kiinteistöistä sijainneet K-Supermarketit sekä Kuopion Volttikadulla sijainnut Gigantille, Powerille ja Tokmannille vuokrattu liikekiinteistö. SLK myi omistamansa kiinteistöomaisuuden merkittävällä voitolla vuonna 2016 Sirius Capital Partnersin rahastolle.
Kyösti ja Kari Kakkonen ovat jatkaneet sen jälkeen menestyksellisesti liiketoimintaansa muun muassa Joensuun Kauppa ja Kone Oy:n (yhtiö yli seitsenkertaisti tuloksensa kolmen vuoden aikana), Kakkonen Yhtiöt Oy:n sekä muiden eri yhtiöidensä kautta. Kakkosten yhtiöt toimivat startup -sijoittajana ja pääomasijoittajana erilaisissa yrityksissä. Lisäksi Kakkosten yhtiöt ovat merkittävänä omistajana useissa pörssiyhtiöissä, kuten Afarak Group Oyj, Aspocomp Group Oyj, Capman Oyj, Endomines Oyj, Revenio Group Oyj. Kakkosten kiinteistösalkkuun kuuluu yli 20 erilaista toimitilakiinteistöä ja useita asuinkerrostaloja. Kiinteistöomaisuuden varovainen markkina-arvo (2019) on yli 100 miljoonaa euroa. Suurimmat yksittäiset kohteet ovat Viisarin Kauppakeskus Vantaan Varistossa sekä Raatekankaan Kodin Keskus Joensuussa.
Kakkonen on Unkarin kunniakonsuli ja Karjalaisen Kulttuurin Edistämissäätiön hallintoneuvoston jäsen. Aiemmin Kakkonen on toiminut Joensuun Yrittäjien puheenjohtajana ja Pohjois-Karjalan Yrittäjien varapuheenjohtajana.
Vuonna 2007 Kyösti Kakkonen toimi liikemaailmaan sijoittuvassa Leijonan kita-tosi-tv-ohjelmassa yhtenä sarjan "leijonista" eli pääomasijoittajista. Muut sarjan "leijonat olivat" kauppaneuvokset Eero Lehti ja Kaija Ward, Maskun Kalustetalon ja Ideaparkin luoja, liikemies Toivo Sukari sekä presidentti Martti Ahtisaaren miniä, Lisa Sounio-Ahtisaari.
Yhteiskunnallisia kannanottoja
Vuonna 2013 Kakkonen ehdotti, että vapusta tehtäisiin taksvärkkipäivä, jolloin tehtäisiin ilmaiseksi työtä Suomelle. Palkka annettaisiin valtiolle, ja työnantajien ei tarvitsisi maksaa ylityökorvauksia.
Vuonna 2016 Kakkonen väitti, että Suomessa laiskotellaan ja että työntekijät saavat liian suuria palkkoja. Hänen mukaansa työntekijöillä on myös liikaa valtaa yhteiskunnassa. Kakkonen on myös julkisesti esittänyt useita kriittisiä kannanottoja presidentti Tarja Halosesta ja tämän toiminnasta.
Kakkonen tunnetaan julkisuudessa vahvana yrittäjyyden ja isänmaallisten sekä porvarillisten arvojen puolustajana.
Taide
Kakkonen on tunnettu design-taiteen keräilijä. Hänellä on eräs Suomen ja maailman merkittävimmistä lasi- ja keramiikkakokoelmista. Hänen kokoelmiinsa kuuluvia teoksia on jatkuvasti esillä taidenäyttelyissä Suomessa ja ulkomailla. Toukokuussa 2008 Länsiväylä kertoi, että Espoon Tapiolaan suunnitellaan kansainvälistä design-museota EMMAn viereen. Siellä olisi Tapio Wirkkalan ja Rut Brykin säätiön kokoelma, sekä Kyösti Kakkosen kokoelman 3 500 teosta. Tapiolan kehittämisjohtaja Lauri Niemen mukaan museohanke liittyy Otaniemen korkeakouluun, alueen liikenteeseen ja langattomiin nettiyhteyksiin. Kakkonen on antanut osan kokoelmastaan sijoituskokoelmaksi EMMAlle. EMMAn entinen museonjohtaja Markku Valkonen oli asiantuntijana kokoelmaa luotaessa.
Kakkonen osti vuonna 2019 Rauhalinnan pitsihuvilan aikomuksenaan kunnostaa rakennuskokonaisuus entiseen loistoonsa.
Vaalirahoitus ja vuorineuvoksen arvonimi
Kakkonen oli yksi Kehittyvien maakuntien Suomi ry -nimisen yhdistyksen takana olevista liikemiehistä. Vuonna 2006 perustettu yhdistys tuki useiden näkyvien poliitikkojen edustakuntavaalikampanjaa, muun muassa silloisen pääministeri Matti Vanhasen kampanjaa 10 000 eurolla. Suomen Liikekiinteistöt SLK Oy, jonka hallituksen puheenjohtaja Kakkonen oli, antoi yhdistykselle 120 000 euroa (30 %). Suurin tukija oli Kakkosenkin kiinteistöliiketoimintaa hoitanut Nova Group, jonka toimitusjohtaja oli Tapani Yli-Saunamäki. Nova Groupin päätoimiala oli toimitilavälitys, kiinteistökehitys sekä maankäytön ja rakentamisen asiantuntijapalvelut (mm. kaavoitus- ja maankäyttösopimusten hierominen kuntien kanssa.) Yli-Saunamäen mukaan yhdistys tuki noin 40 ehdokasta yhteensä 400 000 eurolla. Vuosi vaalien jälkeen vain kahdeksan ehdokasta oli nimennyt KMS:n tukijakseen. KMS:n virallisen yhdistyksen ja hallituksen muodostivat vaasalainen varatuomari Pekka Lind, rajakoulun entinen johtaja, eversti evp Jorma Kosunen sekä liikemies Timo Töykkä. Yhdistyksen todelliset vahvat taustahenkilöt olivat kuitenkin Kyösti Kakkonen, Toivo Sukari, Arto Merisalo, Tapani Yli-Saunamäki, Lauri Juntunen sekä Harri Toivainen, jotka edustamiensä yhtiöiden kautta rahoittivat käytännössä koko KMS:n toiminnan. Yhdistyksen hallinnosta ja rahaliikenteestä vastasi Keskustan kehittämispäällikkö Lasse Kontiola.
Vaalien jälkeen monet KMS:n tukemat huippupoliitikot hakivat Kakkoselle vuorineuvoksen arvonimeä. Vaalirahakohun alettua pääministeri Matti Vanhasen johtama arvonimilautakunta ei puoltanut hakemusta. Myöhemmin Sauli Niinistön tultua tasavallan presidentiksi, Kyösti Kakkonen sai kauppaneuvoksen arvonimen.
Kakkosta vastaan lahjuksen antamisesta nostettu syyte hylättiin Helsingin käräjäoikeudessa huhtikuussa 2012.
Perhe ja yksityiselämä
Kakkonen asuu Joensuussa Pyhäselän rannalla sekä Helsingin Bulevardilla. Perheeseen kuuluu kaksi aikuista tytärtä. Kakkosen vaimo Ulla kuoli vuonna 2007. Hän avioitui uudelleen kesällä 2015 KTT Julianna Borsoksen kanssa. Kakkonen osti 2010 Helsingistä Sigrid Juseliuksen säätiöltä kokonaisen kerrostalon Bulevardilta. Lattiapintaa tuli kaupassa 5 500 neliötä. Talo uusittiin sisäosiltaan ja siihen rakennettiin yli 20 asuntoa sekä iso toimistosiipi. Nykyään Kakkonen omistaa talosta kolmanneksen. Kakkosen oma asunto Bulevardilla käsittää yhteensä noin 600 neliötä. Myös Kakkosen Pyhäselän rannalla Mulonniemessä sijaitsevaa kotia voi kutsua nähtävyydeksi. Alueen rakennuskanta on arkkitehtonisesti arvokas.
Nicolas Luomi
Nicolas Luomi (s. 1. kesäkuuta 1995 Helsinki) on suomalais-ranskalainen jääkiekkomaalivahti, joka pelaa Ranskan Ligue Magnusin Chamonix HC:ssä.
Ura
Luomi on Helsingin IFK:n kasvatti. Hän voitti seurassa kauden 2008–2009 päätteeksi C-nuorten SM-pronssia ja kauden 2009–2010 päätteeksi SM-hopeaa. Luomi ei saanut kuitenkaan kumpanakaan kautena peliaikaa joukkueessaan. Kaudella 2011–2012 hän pelasi HIFK:n B-nuorten lisäksi myös lainalla Helsingin Jääkiekkoklubin A-, B- ja B2-nuorissa. Kaudella 2012–2013 Luomi toimi HIFK:n B-nuorten selkeänä kakkosmaalivahtina Patrik Virtaselle.
Kaudeksi 2013–2014 Luomi siirtyi Mikkelin Jukureiden A-nuorten Mestisjoukkueeseen. Hän puki kauden aikana myös kahteen Mestis-otteluun sekä Hydraulic Oilersin paidan lainalle kolmeen Suomi-sarjan otteluun. Kaudeksi 2014–2015 Luomi nimettiin niin ikään Jukureiden Mestis-rinkiin kolmosmaalivahdiksi Ronan Quemenerille ja Tadeas Galanskylle. Hän ei kuitenkaan saanut peliaikaa. Kaudeksi 2015–2016 Luomi siirtyi A-nuorten SM-liigan nousijajoukkue Kiekko-Vantaaseen. Luomi toimi lähinnä joukkueen kakkosmaalivahtina Markus Leinoselle. Kaudella 2016–2017 hän ei pelannut missään. Luomi suoritti kauden aikana myös varusmiespalvelustaan.
Kaudeksi 2017–2018 Luomi siirtyi vuoden mittaisella sopimuksella Ranskan Ligue Magnusin Chamonix HC:hen. Hän aloitti joukkueen kolmantena maalivahtina Richard Sabolin ja Jimmy Darier'n kanssa. Luomi teki miesten pääsarjadebyyttinsä 22. syyskuuta 2017 vieraissa Brûleurs de Loups de Grenoblea vastaan. Hän torjui Chamonix'n 4-0-tappioon päättyneessä ottelussa 48 kertaa.
Polydekstroosi
Polydekstroosi on elintarviketeollisuudessa käytettävä lisäaine, synteettinen polysakkaridi, jolla lisätään tuotteen tilavuutta. Sitä käytetään myös sokerinkorvikkeena makeuttamiseen. Sen E-koodi on E1200.
Se on täyteaine, jota käytetään elintarvikkeissa muun muassa intensiivimakeuttajien kanssa. Suomessa se on hyväksytty liukoiseksi ravintokuiduksi.
Polydekstroosin kemiallinen kaava on (C6H10O5)n ja CAS-numero 68424-04-4.
Kaarina Suonio
Kaarina Elisabet Suonio (o.s. Brusiin, s. 7. helmikuuta 1941 Helsinki) on suomalainen poliitikko (SDP) ja kansanedustaja vuosina 1975–1986. Hän toimi urallaan kulttuuriministerinä Kalevi Sorsan kolmannessa ja opetusministerinä neljännessä hallituksessa 1982–1986. Suonio on toiminut Tampereen apulaiskaupunginjohtajana 1986–1992, toimialajohtajana 1993–1994 ja Hämeen läänin maaherrana 1994–1997 ja edelleen Tampere-talon johtajana toukokuuhun 2004 asti.
Vuoden 1979 eduskuntavaaleissa Suonio sai 12 488 ääntä, eli kahdeksanneksi eniten koko maassa. Hän jätti eduskunnan siirtyessään Tampereen apulaiskaupunginjohtajaksi vuonna 1986. Suonion tilalle eduskuntaan nousi Seija Karkinen ja opetusministeriksi nimitettiin Pirjo Ala-Kapee.
Kaarina Suonio on koulutukseltaan sekä filosofian maisteri että oikeustieteen kandidaatti. Hän on toiminut psykologina ennen valintaansa kansanedustajaksi muun muassa Työterveyslaitoksella vuodesta 1963 alkaen sekä vuodesta 1971 vankeinhoitolaitoksen palveluksessa.
Suonio oli vuonna 1993 eduskunnan valitsema valtakunnanoikeuden jäsen sen käsitellessä Kauko Juhantaloon kohdistettua syytettä. Hän oli valtakunnanoikeuden jäsenenä vuoden 2007 loppuun asti.
Hän on ollut myös rasismin vastaisen valtuuskunnan puheenjohtaja. Ministerinä ollessaan hän yritti estää F1-kuljettaja Keke Rosbergia ajamasta apartheidin hallitsemassa Etelä-Afrikassa.
Toukokuussa 2007 Suonio promovoitiin kunniatohtoriksi Tampereen teknillisen yliopiston promootiossa.
Kaarina Suonion isä oli professori, oikeusfilosofi Otto Brusiin ja hänen sisarensa oli vuoden 1968 Miss Suomi Leena Brusiin.
HMS Redoubt (H41)
Valmistus
Alus tilattiin huhtikuussa 1940 neljännessä hätälaivueessa John Brown and Companyltä, missä töiden alkamista viivytti Norjan taisteluiden ja Dunkerquen evakuoinnin vaurioiden korjaaminen, joten köli laskettiin 19. kesäkuuta 1941. Alus laskettiin vesille 2. toukokuuta 1942 ja valmistui vielä saman vuoden lopulla 1. lokakuuta.
Palvelus
Alus palasi 22. syyskuuta 1945 laivueen mukana Colombon kautta Britteinsaarille. Chathamissa se siirrettiin marraskuussa reserviin ja edelleen 1947 Harwichiin. Alus huollettiin 1948 valmistauduttaessa siirtoon Intialle. Se luovutettiin 4. heinäkuuta 1949 Intian laivastolle nimellä Ranjit. Se poistettiin palveluksesta 1979 ja myytiin romutettavaksi.
Metropolis (Teräsmies)
Metropolis on Teräsmiehen kuvitteellinen kotikaupunki. Se esiintyi ensimmäisen kerran Action Comics -lehden numerossa 16 vuonna 1939. Teräsmies ei ole kotoisin Metropoliksesta, vaan hän varttui nuorukaiseksi Smallvillen pikkukaupungissa.
Metropoliksen sijainti on vaihdellut vuosien varrella, kuten monen muunkin DC Comicsin universumin paikan. Luultavasti se kuitenkin sijaitsee jossakin Yhdysvaltain itärannikon tienoilla. Joskus on vertauskuvallisesti sanottu, että Metropolis olisi New York päivällä ja Batmanin kotikaupunki Gotham City yöllä.
Televisiosarja Smallvillessä Metropolis on sijoitettu poikkeuksellisesti Kansasiin, noin 160 kilometrin päähän Smallvillestä. DC Universumin elokuvien mukaan Metropolis sijaitsee Delawaren rannikolla lahden toisella puolella New Jerseyssä Gotham Cityn ollessa sen sisarkaupunki. Metropolis on usein synonyymi New Troyn keskeiselle saarelle, mutta koko kaupunki kattaa myös Queensland Parkin, Park Ridgen ja Bakerlinen kaupunginosat. Kaupunki on kuuluisa tulevaisuuteen katsovasta, optimistisesta hengestään, johon viitataan sen lempinimellä "Huomisen kaupunki". Metropolis kasvoi alun perin Fort Hobin siirtomaa-etupostista, ja sen perustivat varhaiset eurooppalaiset uudisasukkaat vuonna 1661 Pohjois-Amerikan kolonisaation alussa. Se kasvoi tasaisesti yhdeksi maailman suurimmista kaupungeista, ja siitä tuli kuuluisa teknologiakeskus ja mediakeskus. Metropolisissa sanotaan asuvan yli 11 miljoonaa asukasta. Lisäksi mm supersankarit Booster Gold ja Black Lightning asuvat Metropolisissa.
Injustice-universumiin sijoittuvassa sarjakuvakuvatarinassa Jokeri tuhoaa Metropolisin ydinpommilla tappaen kaikki kaupungin asukkaat. Teräsmies kostaa tämän teon tappamalla Jokerin ja menetettyään kaiken, jonka vuoksi hän omisti elämänsä hän muuttuu diktaattoriksi ja päättää ottaa maan haltuunsa estääkseen uusien Jokerin kaltaisten superrikollisten synnyn.
Außenring
Käyttö
Yksikään matkustajalinja ei käytä koko kehärataa, mutta monet Regionalbahnin junalinjat kulkevat osan matkaa sitä pitkin, samoin kuin Berliinin S-Bahnin linjat S75 ja S8.
Mahrz Sahrum
Mahrz Sahrum (1799–1859) oli Cēsisin alueella syntynyt rakennusmestari. Hän oli myös mahdollisesti viimeinen Liivinmaan liiviläinen. Asian on kuitenkin kyseenalaistanut esimerkiksi E. N. Setälä.
Here Come the Brides
Here Come the Brides on yhdysvaltalainen komediallinen lännensarja, joka alkoi ABC-kanavalla vuonna 1968 ja päättyi 1970. Here Come the Brides kertoo Boltin veljesten seikkailuista 1870-luvun Washingtonin Seattlessa, jonne he ovat tuoneet sata mahdollista morsianta, jotta miesvaltainen kylä ei menetä metsänhakkuussa työskenteleviä miehiään.
Here Come the Bridesia tuotettiin kaksi tuotantokautta ja 52 jaksoa. Here Come the Bridesin pääosia näyttelevät Robert Brown, Bobby Sherman, David Soul, Mark Lenard, Bridget Hanley ja Joan Blondell, joka sai molemmista tuotantokausista Primetime Emmy -ehdokkuudet parhaasta naispääosasta vuosina 1969 ja 1970.
Here Come the Bridesin tuottajina olivat Paul Junger Witt ja Stan Schwimmer, ja Screen Gems Television oli televisiosarjan tuotantoyhtiönä. Televisiosarjan tuottajat ovat sanoneet elokuvan Seitsemän veljeksen morsiamet (1954) olleen esikuvana Here Come the Bridesin tekemiselle. Televisiosarja kuvattiin lähinnä studioilla Kalifornian Los Angelesissa ja Burbankissa. Sony Pictures Home Entertainment julkaisi Here Come the Bridesin ensimmäisen tuotantokauden DVD:nä Yhdysvaltain markkinoille 16. toukokuuta 2006. Shout! Factory -yhtiö julkaisi toisen tuotantokauden DVD:nä Yhdysvalloissa 28. helmikuuta 2012.
Kuuselankankaan asuinpaikka
Kuuselankankaan asuinpaikka sijaitsee Oulun Yli-Iissä kilometrin päässä Kierikin voimalaitoksesta yläjuoksulle päin Iijoen pohjoisrannalla. Vuonna 1993 löytynyt muinainen asuinpaikka on osa Kierikin kivikautista löytökompleksia, jonka väestö on kuulunut sekä kampakeramiikan että Kierikin keramiikkan kulttuuriin. Sen kaivauksita löydetyt esineet muodostavat tärkeimmän osan Kierikkikeskuksen näyttelyä. Asuinpaikkaa asuttiin noin 500 vuotta ja se ajoitetaan myöhäiselle neoliittiselle kivikaudelle 3 700−3 130 eaa..
Intian historia
Intian historia muodostaa yhden ihmiskunnan historian pisimmistä tunnetuista jatkumoista. Noin vuosina 2600–1800 eaa. alueella kukoisti Indus-kulttuuri, jonka tuhon syistä ei ole varmuutta. Indus-kulttuurin aikaa seurasi arjalaisten paimentolaisheimojen saapuminen Intian alueelle noin 1800 vuotta eaa. Arjalaisheimot sulautuivat vähitellen alkuperäisväestöön. Heidän perintönään Intiaan jäi veda-kirjallisuus.
Aleksanteri Suuren valloitusretken takia hajaantuneen Intian yhdisti jälleen Gupta-valtakunnan perustaja Chandragupta I noin vuonna 320. Gupta-valtakunnan aikana maassa käytiin jo kansainvälistä kauppaa lännen ja idän yhdistävää silkkitietä pitkin. Aikaa kutsutaan myös Intian klassiseksi ajaksi kulttuurin, taiteen, tieteen ja kirjallisuuden kehittymisen myötä. 500-luvun alussa valtakunta lopulta hajosi moneksi pienemmäksi valtakeskittymäksi. Intian keskiajaksi luonnehditulla ajanjaksolla vuosina 700–1200 maa oli jakaantunut useaan pieneen kuningaskuntaan, jotka olivat usein sotatilassa keskenään. Voimakkaimmiksi tällä ajanjaksolla nousivat rajputit, joita pidetään hunnien jälkeläisinä, jotka Intiaan saavuttuaan vähitellen omaksuivat hindukulttuurin.
Hämeenlinnan kirkko
thumb|250px|Hämeenlinnan kirkko ennen Josef Stenbäckin suunnittelemia vuonna 1892 tehtyjä korjauksia.
Intian historia
1200-luvulla Intiaan saapuivat turkkilaiset seldžukit, joiden mukana islam levisi alueelle. Muslimit perustivat valloittamalleen alueelle Pohjois-Intiaan Delhin sulttaanikunnan. Lopullisesti Delhin kukisti afgaanitaustainen Babur sotajoukkoineen. Pohjoiseen Intiaan syntyi Suurmogulien valtakunta, jonka laajensi koko Intiaan 1600-luvulla kuningas Akbar. Moguliajan kuuluisimpia saavutuksia on Agraan rakennettu Taj Mahal.
Siirtomaa-ajan Intiassa aloitti Portugali. Ensimmäinen meritien Intiaan löytänyt eurooppalainen oli portugalilainen Vasco da Gama vuonna 1498. Portugalilaiset valloittivat Goan tukikohdakseen 1500-luvulla. Merkittävimmäksi siirtomaavallaksi nousivat kuitenkin britit. Englannin Itä-Intian kauppakomppania perusti kauppatukikohdat Bombayhin, Kalkuttaan ja Madrasiin. Intialaiset sotilaat, sepoyt, nousivat kapinaan brittivaltaa vastaan vuonna 1857. Kun kapina oli kukistettu, Intia otettiin kauppakomppanian hallinnasta suoraan Ison-Britannian hallitukselle.
Hämeenlinnan kirkko
Hämeenlinnan kirkko on evankelis-luterilaisen Hämeenlinna-Vanajan seurakunnan pääkirkko. Kirkko sijaitsee Hämeenlinnan ydinkeskustassa torin itälaidalla. Kirkossa on istumapaikat 800 hengelle ja kirkon tornissa sijaitsevassa kappelissa 25 hengelle. Tiilinen, valkoiseksi rapattu kirkkorakennus on valmistunut vuonna 1798, ja sitä on laajennettu kellotornilla vuonna 1837 sekä siipiosilla vuonna 1892. Kirkko on kustavilaisen klassismin tyylipuhtaimpia edustajia Suomessa.
Jantar Mantar (Jaipur)
Vuonna 2010 rakennelma liitettiin Unescon maailmanperintöluetteloon.